b'\n_START_ARTICLE_\nLe Puy-en-Velay\n_START_SECTION_\nZgodovina\n_START_PARAGRAPH_\nObmo\xc4\x8dje Le Puya je bilo za \xc4\x8dasa Rimljanov naseljeno s keltskim plemenom Vellavi. Njegov pomen se pri\xc4\x8dne stopnjevati v 6. stoletju, po zatonu Rimskega cesarstva. V 10. stoletju je postal grofijsko in \xc5\xa1kofijsko sredi\xc5\xa1\xc4\x8de, po \xc4\x8dude\xc5\xbenih ozdravljenjih pa se je za\xc4\x8delo tudi romanje v ta kraj. Postal je tudi izhodi\xc5\xa1\xc4\x8de ene od \xc5\xa1tirih romarskih poti v Santiago de Compostelo (via Podiensis). Leta 1095 je bil mestni \xc5\xa1kof Adh\xc3\xa9mar de Monteil na koncilu v Clrmontu s strani pape\xc5\xbea Urbana II. izbran za legata in duhovnega vodjo prve kri\xc5\xbearske vojne. Le Puy je sprva upravljal akvitanski vojvod, v letu 1162, po sporu s tedanjim \xc5\xa1kofom Le Puya, pa je bil dodeljen \xc5\xa1kofiji. Od 1307 dalje je bil v sklopu s francosko krono v provinci Languedoc.'